text: 
  Så skal der rafles om husholdningspengene. For fru Kirsten har altid 
  brug for lidt flere penge til madlavningen
  
  
  DET HAR ARNE IKKE
  
  Foto: WINNIFRED
  
  
   -  Ind imellem bli'r jeg overstresset  -  og så smutter der en 
  aftale, siger den myreflittige trafikminister. Det kan Søsser skriver 
  under på
  
  
  Første gang blev jeg inviteret på hakkebøffer i trafikminister Arne 
  Melchiors herskabslejlighed på Israels Plads i København. Både 
  fotografen og jeg glædede os meget. Vi sørgede for at være der 
  præcis. For det er en uskreven lov, at ministre altid overholder 
  deres aftaler. Men ak, Arne Melchior havde glemt alt om den middag. 
   -  Det er frygteligt  -  frygteligt. Det skal aldrig ske igen. Du 
  må komme næste torsdag. Jeg lover, at du får en hakkebøf, du aldrig 
  vil glemme.
  
  Næste torsdag var vi lige så præcise. Vi stod i vores stiveste puds 
  og ringede på. Og det så faktisk ud, som om vi tog ministeren på 
  sengen.  -  Hvad er det for noget, kommer I i dag? Det må I sø'mer 
  undskylde, men jeg har fuldkommen glemt aftalen. Det er ganske 
  forfærdeligt.
  
  
  
  